ASIAN WINNER-1
ఆసియా గేమ్స్‌ పతక విజేతలకు తమిళనాడు ప్రభుత్వం నగదు నజరానా
చెన్నై: భువనేశ్వర్‌లో జరుగుతున్న ఆసియా అథ్లెటిక్స్‌ ఛాంపియన్‌ షిప్‌లో పతకాలు సాధిం చిన తమిళనాడు అథ్లెట్లకు ఆ రాష్ట్ర ముఖ్య మంత్రి ఎడప్పాడి పళనిస్వామి నగదు నజరానా ప్రకటించాడు. గోవింద్‌ లక్ష్మణన్‌కు రూ.20 లక్షలు, ఆరోకియా రాజ్‌కు రూ.15లక్షల నగదు బహుమతి అందించనున్నారు. ఆర్మీ జవానైన లక్ష్మణన్‌ భువనేశ్వర్‌లో నిర్వహించిన పోటీల్లో రెండు స్వర్ణాలు సాధించాడు. పురుషుల 5వేల మీటర్లు, 10వేల మీటర్ల పరుగులో పసిడి పతకాలు కైవసం చేసుకొని రికార్డు సృష్టించాడు. ఎన్నో కష్టాలను అధిగమించి పోటీల్లో పాల్గొన్న ఆరోకియా రాజ్‌ 400మీటర్ల పరుగులో రజతం సాధించి అందరిచేత ప్రశంసలు పొందారు. వీరిద్దరికీ తమిళనాడు ప్రభుత్వం త్వరలో నగదు బహుమానం అందిస్తుంది.